Alberta Ski Jump Area

Alberta Ski Jump Area er et skihoppanlegg i Calgary i Canada. Anlegget, som består av fem hoppbakker, er en del av Canada Olympic Park, og var arena for skihopping under OL i Calgary i 1988. Det ble også brukt under junior-VM 1997. Ved begge mesterskapene ble langrennsøvelsene holdt i Canmore.

Hoppanlegget ble bygd i 1985 og består av fem hoppbakker med størrelse K114 (HS122), K89 (HS95), K63 (HS67), K38 og K13. Siden skihopping er en liten idrett i Canada, har hoppbakkene i Calgary blitt lite brukt til internasjonale konkurranser etter OL. Foruten junior-VM har kun noen få kontinentalcuprenn blitt arrangert der etter OL, og den største bakken er ikke lenger homologert (sertifisert) av FIS. Bakkene brukes imidlertid av skiklubben Altius Nordic Ski Club. Alle hoppbakkene unntatt den største har i dag plastmatter, slik at de også kan brukes sommerstid.

Bakkerekord i K114-bakken er 125 meter, satt av Jason Myslicki (Canada). I K89-bakken er bakkerekorden (på plast) 104,5 meter, satt av Isak Grimholm (Sverige) i kontinentalcupen 22. september 2002. I K63-bakken er bakkerekorden 71 meter, satt av Andrew Osadetz (Canada).

 Viktige renn 
 Dato Vinner  Andre Tredje Type renn/bakke 14. februar 1988  Matti Nykänen  Pavel Ploc  Jiří Malec OL, normalbakke 23. februar 1988  Matti Nykänen  Erik Johnsen  Matjaž Debelak OL, stor bakke 24. februar 1988  Finland
Ari-Pekka NikkolaMatti NykänenTuomo YlipulliJari Puikkonen  Jugoslavia
Primož UlagaMatjaž ZupanMatjaž DebelakMiran Tepeš  Norge
Ole Christian EidhammerJon Inge KjørumOle Gunnar FidjestølErik Johnsen OL, lagkonkurranse, stor bakke 12. februar 1997  Slovenia
Miha RihtarGrega LangBlaž VrhovnikPeter Žonta  Finland
Lauri HakolaLassi HuuskonenMatti HautamäkiJussi Hautamäki  Østerrike
Thomas HörlFalko KrismayrKarl-Heinz DornerWolfgang Loitzl Junior-VM, lagkonkurranse (normalbakke) 15. februar 1997  Wilhelm Brenna  Jussi Hautamäki  Falko Krismayr Junior-VM (normalbakke)

 Eksterne lenker 

 Skisprungschanzen-Archiv: Calgary (Olympic Park)
 Canada Olympic Development Association
 Altius Nordic Ski Club

Kategori:Hoppbakker i Canada
Kategori:Idrettsanlegg i Alberta
Kategori:Sport i Calgary
Kategori:Hoppbakker brukt i OL
Kategori:Vinter-OL 1988
Kategori:Byggverk fullført i 1985
Kategori:1985 i Canada